આવી ભેટ આપવા પાછળનું કારણ જણાવતા સાવજીભાઇએ જણાવ્યું કે 'મેં વધારે અભ્‍યાસ કર્યો નથી. હું માત્ર 4 ચોપડી ભણેલો છું. હું મારા અનુભવથી રોજ શીખું છું. અમે ચારે ભાઈ મળીને ડાયમંડ ઈન્‍ડસ્‍ટ્રીમાં આવ્‍યા. મારો નાનો ભાઈ સૌથી વધુ ભણેલો છે. હું બહું ભણ્‍યો નથી એટલે રોજ શીખું છું. હું વધુ ભણ્‍યો હોત તો આવી વિચારધારા પણ ના હોત. જો હું હાર્વડમાં ભણીને આવ્યો હોત તો કદાચ આટલી દરિયાદિલી ન હોત. અમે અમારા કર્મચારીઓની પ્રામાણિકતા અને મહેનતના દમ પર અહીં સુધી પહોંચ્‍યા છીએ. એવામાં નફો એકલો પચાવી શકું નહીં.'